RÖVID KÖZLEMÉNYEK. 
137 
Ennyi mindaz, a mivel Hunyadmegyéből az Elephas primigenius 
előfordulásához járulhatok. Közelebbről a többi ősemlősök adatait fogom 
rendre egybeállítani. 
Téglás Gábor. 
RÖVID KÖZLEMÉNYEK. 
= Geológiai jegyzetek Közép-Borneóból. (Kirándulás a Parara- 
íven hegyre.) Dr. Posewitz Tivadar tagtársunk, ama leveléhez* mellékelve, 
melyet a múlt 1884. évi (XIV.) kötet 305-ik lapján közöltünk volt, egy kis 
geológiai dolgozatot is küldött melynek, melynek nemet eredetije a meg¬ 
előző füzet (1885 január—február) 76—80 lapján jelent meg. E közlemény 
érdekesen illusztrálja ama nehézségeket, melyekkel a geológusnak Indiákon 
a helybeli viszonyokkal s a bennszülöttekkel küzdenie kell. Tartalmát 
kivonatosan összefoglalva a következőkben adjuk. 
Ha Bandjermassmból a hatalmas Barito folyamon felfelé hajózunk, 
még csak Montallat közelében (az egyenlítőtől k. b. egy foknyira) veszszük 
észre az első talaj emelkedéseket, a melyek északfelé folyvást fejlődve emel¬ 
kednek s a harmadkori dombvidéket alkotják. Limu határán felül e dom¬ 
bos vidékből mintegy ezer láb magas hegyhát emelkedik ki, melynek a 
csapása EK-felé tart. Ez a Pararawen hegy, középponti Borneonak legdélibb 
fekvésű magasabb hegytömege, melyet bízvást a sziget hegyalkotmányának 
egyik kiágazásaként tekinthetünk. Két csúcsa már Teweliből is tisztán kive¬ 
hető, a mint a környező domb tömegekből kiemelkedik. 
Érdekes volt kitudni, vájjon ez a hegyhát szintén régi eruptív kőze- 
* Újabban ismét érkezett tőle levél Matyasovszky tagtársunkhoz, Bataviából 
múlt évi november 25-ékéről keltezve, a melyben elmondja, hogy szolgálati ideje 
lejárt s készül haza Magyarországba, de előbb még nehány kirándulást óhajtana 
tenni, Szumatra geológiai viszonyait és az indiai alluviális képződményeket tanulmá¬ 
nyozandó. Azután elmondja, hogy Bangka szigetén való tartózkodásának utolsó ide¬ 
jében még érdekes megfigyelésekre nyílt alkalma, a melyek a sziget alkotásáról 
szerzett nézeteit némileg módosították. Nehány helyen a talajt négy méter mélysé¬ 
gig kiásatta és ekkor kiderült, hogy amaz eddig fiatalabb kordáknak tartott homok¬ 
kövek és agyagos palák nem egyebek mint a régi «pala formatio# subaérikus elmál- 
lási terményei. A kevéssé elmállott kőzetekbe való átmeneti állapotot jól föl lehetett 
ismerni. Itt tehát terjedelmes laterit-képződményekkel van dolgunk, melyek Bangka 
felszínének legalább is kétharmadrészét elborítják. Az eddigieknél tüzetesebb fölvé¬ 
telek a sziget geológiai alkotásáról szerzett ismereteinket meglehetősen módosítani 
fogják. (V. ö. Posewitz dolgozatát «Bangka sziget geológiája# Az Indiai Oczeán 
czinszigetei. A m. kir. földtani intézet Évkönyvében. VII. kötet. 4 füzet.) E közlemény 
már ki volt szedve, midőn arról értesültünk, hogy dr. Posewitz tagtársunk távoli 
htjából szerencsésen hazaérkezett s jelenleg szülő földén a Szepességen időz. Isten 
hozta körünkben nagy utakat megjárt és sokat tapasztalt hazánkfiát! Szerk. 
